Hallgrímur Helgason og Helgi Þorgils Friðjónsson með portrettmyndirnar sem þeir hafa gert hvor af öðrum . Ljósm. Kristinn Höfuðlausnir Helgi Þorgils og Hallgrímur Helgason tefla höfðum sínum fram í anddyri Kjarvalsstaða All sérstæð sýning verður opn - uð í anddyri vestursalar Kjar - valsstaða um helgina . Það er samsýning þeirra Helga Þ. Friðjónssonarog Hallgríms Helgasonar á portrettmyndum sem þeir hafa gert af sjálfum sér , hvoröðrum , eiginkonum , kunn - ingjum og vinum . Þetta er sýning sem hefur verið ein fjögur ár í bígerð , en mynd - irnar eru frá árunum 1986 og 1989 auk tveggja mynda frá nýju ári . Þótt þeir félagar eigi það sam - eiginlegt að hafa gaman af því að mála portrett , þá eru aðferðir þeirra frábrugðnar . Hallgrímur , sem búsettur er í New York og kunnur af pistlum sem hann birti reglulega í helgar - blaði Þjóðviljans fyrir rúmu ári , málar í fínlega sleiktum dráttum , gjarna þannig að eins og hula leggist yfir myndina og gefi henni dularfullt og fjarlægt yfirbragð , sem stundum verður allt að því ögrandi . Hallgrímur segist alltaf hafa haft gaman af því að teikna portrettmyndir , þótt hann hafi gert minna af því að færa þær út í málverki . Hann segist aldrei nota fyrirsætu , enda sé honum fyrir - munað að vinna eftir náttúrunnar fyrirmynd . Þess í stað styðjist hann við ljósmynd og minningu um þann karakter sem hann er að mála . Helgi gengur hins vegar beinna til verks . Myndir hans eru opnar og blátt áfram hreinskilnar . Hann er fyrirmyndinni trúr , enda scgist hann alltaf mála portrett eftir fyrirsætu . Úr myndum hans má lesa ekki bara karakterinn sem málaður er , heldur líka barnslega undrun málarans yfir fyrirbærum náttúrunnar , hvort sem þau birtast í hausum vina og kunningja eða öðru . Það er skemmtileg og lær - dómsrík samanburðarfræði að sjá hve ólíkum augum þessir mál - arar sjá hvor annan , og eru sjálfs - myndir þeirra og portrett sem þeir hafa gert hvor af öðrum og hvor með sínum hætti , í góðu samræmi við karakterana . Það er svo áhorfandans að sjá sjálfan sig í þessum sálarspeglum , en þannig verða höfuðlausnir . Og hafa þá allir frelsað sinn haus , hver með sínum hætti . -olg Föstudagurö . janúai 1990 NÝTT HELGARBLAÐ - SÍÐA 9